Shoko rokuti jeredzwa (outstanding balance) rinoreva mari yasara kusvika pane inodiwa yanga yabvumiranwa. Nokumwe kutaura tingati jeredzwa ndiwo musaridzwa. Muimbi Oliver Mtukudzi akaimba jeredzwa rangu ndere mapondho - apa kureva mari yanga yasara paroora yaiva "pounds". Kucheredza zvinoreva kutora zviro zvakawanda kudarika izvo munhu anga atenderwa kutora. Ngatiti munhu anga atenga manwiwa onzi pinda mumunda utore mashanu awatenga, iye otora masere, anenge acheredza muridzi wemunda amutengesera.